KOMISSION ASETUS (EY) N:o 2097/2005,
annettu 20 päivänä joulukuuta 2005,
Liettuan lipun alla purjehtivien alusten pohjankatkaravun kalastuksen aloittamisesta uudelleen NAFO 3L -alueella
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2005 22 päivänä joulukuuta 2004 annetussa neuvoston asetuksessa (EY) N:o 27/2005 (3) säädetään kiintiöistä vuodeksi 2005.
(2)
Liettua lopetti 6 päivänä kesäkuuta 2005 sen lipun alla purjehtivien alusten pohjankatkaravun kalastuksen NAFO 3L -alueella.
(3)
Komission asetuksella (EY) N:o 1170/2005 (4) kielletään Liettuan lipun alla purjehtivien tai Liettuassa rekisteröityjen alusten pohjankatkaravun kalastus NAFO 3 L -alueella.
(4)
Japani siirsi 30 päivänä lokakuuta 2005 Liettualle 144 tonnia pohjankatkaravun kiintiötä NAFO 3L alueen vesillä. Sen vuoksi olisi sallittava Liettuan lipun alla purjehtivien tai siellä rekisteröityjen alusten pohjankatkaravun kalastus NAFO 3L -alueella. Asetus (EY) N:o 1170/2005 olisi sen vuoksi kumottava,
ON ANTANUT TÄMÄN ASETUKSEN:
1 artikla
Kalastuksen aloittaminen uudelleen
Liettuan lipun alla purjehtivien tai siellä rekisteröityjen alusten pohjankatkaravun kalastus NAFO 3L -alueella olisi aloitettava uudelleen 1 päivänä joulukuuta 2005.
2 artikla
Kumoaminen
Kumotaan asetus (EY) N:o 1170/2005.
3 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2005.